ภาคเหนือค่าฝุ่นยังสูงขึ้น โดยเฉพาะจังหวัดเชียงใหม่และเชียงราย จากสภาพอากาศปิดจนฝุ่นละอองสะสมและการเผาในเขตป่าจากการลักลอบเผา
ภาคเหนือค่าฝุ่นยังสูงขึ้น โดยเฉพาะจังหวัดเชียงใหม่และเชียงราย จากสภาพอากาศปิดจนฝุ่นละอองสะสม และการเผาในเขตป่าจากการลักลอบเผานายประลอง ดำรงค์ไทย อธิบดีกรมควบคุมมลพิษ (คพ.) กล่าวว่า จากการติดตามตรวจสอบสถานการณ์หมอกควันภาคเหนือ 17 จังหวัดวันนี้ (27 มี.ค.63) คุณภาพอากาศมีปริมาณฝุ่นละอองขนาดไม่เกิน 2.5 ไมครอน (PM2.5) ตรวจวัดได้ระหว่าง 42 - 201 ไมโครกรัมต่อลูกบาศก์เมตร และค่าฝุ่นละออง ขนาดไม่เกิน 10 ไมครอน (PM 10) ตรวจวัดได้ระหว่าง 73 - 207 ไมโครกรัมต่อลูกบาศก์เมตร  ภาพรวมแนวโน้มค่าฝุ่นละอองยังสูงขึ้นจากเมื่อวานนี้ (26 มี.ค.63) หลังพบจุดความร้อน (Hotspot) เพิ่มขึ้นทั้งในประเทศและนอกประเทศ โดยค่าฝุ่น PM 2.5 และ PM 10 ยังอยู่ในระดับสีแดง 6 พื้นที่ คือ ต.เวียงพางคำ อ.แม่สาย จ.เชียงราย , ต.เมืองคอง อ.เชียงดาว จ.เชียงใหม่ , ต.เวียง อ.เมือง จ.เชียงราย , ต.สุเทพ อ.เมือง จ.เชียงใหม่ , ต.ช้างเผือก อ.เมือง จ.เชียงใหม่ และต.จองคำ อ.เมือง จ.แม่ฮ่องสอน แล้วยังพบมีค่าฝุ่นอยู่ในระดับสีส้มอีก 16 พื้นที่ เนื่องจากอากาศปิด ลมอ่อน การระบายฝุ่นละอองเกิดได้น้อย และการสะสมของฝุ่นละออง PM2.5 ที่เกิดจากการเผามากขึ้นทั้งนี้ ในประเทศไทยยังต้องให้ควบคุมการเผาดับไฟในพื้นที่อย่างเร่งด่วน เพื่อลดปริมาณฝุ่นละออง ควบคู่กับเร่งประชาสัมพันธ์ขอความร่วมมืองดเผาเศษกิ่งไม้ - ใบไม้ เศษวัสดุการเกษตร และงดเผาป่าในช่วงประกาศห้ามเผาของจังหวัด เพื่อป้องกันและแก้ปัญหาไฟป่าหมอกควันในพื้นที่ด้วยขณะนี้ยังพบปัญหาไฟป่าหมอกควันที่เกิดจากการเผาในที่โล่งอยู่ จึงขอความร่วมมือประชาชน งดเผาเชื้อเพลิงทั้งในที่โล่งและในป่า หากพบเห็นการเผาหรือเกิดไฟป่าโปรดแจ้งสายด่วน 1362 สำหรับผู้ใดฝ่าฝืนมาตรการห้ามเผาป่าจะถูกจับกุมดำเนินคดี มีโทษจำคุก 1– 30 ปี หรือปรับตั้งแต่ 10,000 – 3,000,000 บาท โดยผู้ที่ชี้เบาะแสจะได้รับเงินรางวัลนำจับ 5,000 บาท